Paranoia

Paranoia (griachisch  paránoia, aus  parà „nemn“ und  noûs „Vastaund“; weatlich oilso „neman Vastaund“, „varuckt“, „waunsinnig“) is im engan Sinn de Bezeichnung fiar a psychische Stearung, de wos vo Waunvuastöllungen dominiat wiad. Zum paranoidn Denkn gheat typischaweise da oigegnweatige Glaum, dass ma vafoigt wiad. Historisch gseng woa des de Bezeichung fia jede Fuam vo Waunsinn.

 Da paranoide Charakta 

Da paranoide Charakta wiad vua oim vo foigende Eignschoftn prägt:
 Pathologische Söbstüwaschätzung
 Extremes Misstrauen 
 Moßlose Reizborkeit
 Eingschränkts Urteisvamögn
 De permanente Vuastöllung vafoigt z wean

Des Objekt vom Vafoliungswaun is vo Foi zu Foi vaschiedn. Beim Wexl vo da Umgebung wexlt a da eingebüdete Vafoiga. Do drin zaagt si, dass da Vafoigungswaunsinn voi oim in ana Vaendarung vo de Denkvuagäng besteht, während de Denkinhoite variian kena.

 Paranoia-Modö vo da Gstoittheorie 

Da Max Wertheimer, da Begründa vo da Gstoittheorie, hod zauma mitn Psychiata Heinrich Schulte a sozialpsychologisches Modö zum Vaständnis vo da Paranoia vuagschlogn. Demnoch is de Paranoia a bsundare Fuam vo Beziahungswaunsinn. A Mensch, dem wos ned gelingt vo ana Gruppm aungnumma z wean, schlogt zu dena aundan a Oat Pontonbruggn, indem a si vafoigt füht. So entsteht fia eam de zwaunghofte Vuastöllung vo ana Beziahung zwischn Vafoigan und Vafoigtn.

 Literarisches Beispü 
Ernst Jandl: stanzen:

soggds i siach hinta mia
so an droochn hea fliagn
hod n roochn aufgrissn
dea wü mi kriagn
und de schneidatn zent
und da bestige gschdaunk
wari nua scho hiin
i soggad:gottseidaunk

 Literatua 

 Berke, Joseph H.; Pierides, Stella; Sabbadini, Andrea; Schneider, Stanley (Hg.), Even Paranoids Have Enemies. New Perspectives on Paranoia and Persecution, London [etc.], Routledge, 1998.
 Freud, Sigmund, Remarques psychanalytiques sur l’autobiographie d’un cas de paranoïa (dementia paranoïdes). Le président Schreber, 1911, G. W. VIII, dans Cinq psychanalyses, Paris, PUF, 20e édition, 1997, p. 263-324.
 Munro, Alistair, Delusional Disorder. Paranoia and Related Illnesses, Cambridge, Cambridge University Press, 1999.

Kategorie:Psychopathologisches Symptom
Kategorie:Psychische Störung